**Rideg László – Erasmus+ élménybeszámoló**

Először volt lehetőségem 2021 nyarán részt venni iskolánk Erasmus+ pályázatának köszönhetően egy külföldi továbbképzésen. Az továbbképző intézmény az Europass Teacher Academy volt. A kurzus címe: A Satisfying School: Positive Environments and New Technologies. Helyszíne Firenze, időtartama kettő hét. Az oktatás 2x5 napot (hétfőtő péntekig) ölelt fel, naponta vagy délelőtt vagy délután voltak az órák. A szombati napokra a hallgatóknak közös programokat szerveztek, így megismerkedhettünk Toscana több Firenzén kívüli nevezetességével is.

A két hét programja két részből állt kettő különböző tréner irányításával. A második hétre részben a csoportom összetétele is változott. A kurzus alatt lengyel, spanyol, cseh, német, magyar tanárokkal tanulhattam együtt.

Az 1. hét programja, témái

Ismerkedés, iskolám, városom bemutatása

- A pozitív kommunikáció lehetőségei

- A tanulók motiválásának lehetőségei, nehézségei

- Kapcsolatok és együttműködés a tanulócsoportokban

- A tanulói önállóság és kreativitás erősítése

- A tanári stressz és kiégés kérdései

A fő cél: hogyan lehet motiválni, együttműködésre, önállóságra ösztönző környezetet kialakítani az iskolai oktatás során.

A 2. hét programja, témái

Ismerkedés, bemutatkozás (részben új összetételű csoport)

- Motiváció és együttműködés a 21. századi iskolában, a fiatal generációk körében (más aspetkusból, mint az első héten.)

- Az informatikai eszközök használata az oktatásban

- Ismerkedés az oktatásban használható programokkal, appokkal, ezek gyakorlati alkal-mazásának lehetőségeivel (trello, slido, padlet, sutori, evernote, coggle, canva, mindmaps, stb.)

A megismert új tudás mellett nagyon sok más élményben is részesültem. A helyszínem tanulmányozhattam Firenze és Toscana hihetetlenül gazdag, sokszínű kulturális múltját és jelenét, saját szememmel láthattam csodálatos építészeti, képzőművészeti örökségét.

Igyekszem a tanultakat hasznosítani tanári munkám során. Remélem kedvet tudok adni kollégáim számára is, hogy érdemes hasonló „kalandba”, tudásbővítésbe kezdeni.